**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS IR TELŠIŲ RAJONO SAVIVALDYBĖS BENDRADARBIAVIMO SUTARTIES**

**PASIRAŠYMUI**

2024 m. liepos 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 27 straipsnio 2 dalies 18 punktu, Plungės rajono savivaldybės sutarčių pasirašymo tvarkos aprašo, patvirtinto Plungės rajono savivaldybės tarybos 2011 m. rugsėjo 29 d. sprendimu Nr. T1-225 „Dėl Plungės rajono savivaldybės vardu sudaromų sutarčių rengimo ir pasirašymo tvarkos aprašo patvirtinimo“, 7.1 papunkčiu bei atsižvelgdama į Telšių rajono savivaldybės mero 2024 m. birželio 6 d. raštą Nr. AG-4510 „Dėl dalyvavimo Jaunimo vasaros akademijoje „Kartu mes galim daug!“, Plungės rajono savivaldybės taryba nusprendžia:

1. Pritarti Plungės rajono savivaldybės ir Telšių rajono savivaldybės Bendradarbiavimo sutarties pasirašymui (pridedama).

2. Įgalioti Plungės rajono savivaldybės merą pasirašyti šio sprendimo 1 punkte nurodytą sutartį.

3. Sprendimą skelbti Savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus patarėja Donata Norvaišienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė jaunimo reikalų koordinatorė Jurga Venckuvienė

|  |
| --- |
| **JAUNIMO REIKALŲ KOORDINATORIUS**  **AIŠKINAMASIS RAŠTAS**  **PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**  **„DĖL PRITARIMO plungės rajono savivaldybės ir Telšių rajono savivaldybės BENDRADARBIAVIMO SUTARTIES PASIRAŠYMUI“**    2024 m. liepos 8 d.  Plungė |

**1. Parengto sprendimo projekto tikslai, uždaviniai.** Parengto sprendimo projekto tikslas – gauti Savivaldybės tarybos pritarimą dėl Bendradarbiavimo sutarties (toliau – Sutartis) pasirašymo su Telšių rajono savivaldybe, kad jaunimo atstovai turėtų galimybę dalyvauti Jaunimo vasaros akademijos (toliau – Akademija) renginyje „Kartu mes galime daug!“.

Tai 18 metus iš eilės Žemaitijos regione vykdoma Akademija, skirta jaunimui, kurios tikslas – suteikti jaunimui žinių aktualiose srityje, skatinti bendradarbiavimą tarp regionų bei vesti dialogą tarp jaunimo ir valdžios atstovų. Šiais metais Akademija vyks rugpjūčio 21–23 dienomis, Telšių rajone. Akademijoje vykdomos įvairios jaunimui skirtos veiklos, mokymai, sportiniai ir kūrybiniai užsiėmimai. Į Akademiją kviečiama 20 savivaldybių komandos, kurias sudaro po 10 jaunuolių, vienas jaunimo vadovas ir jaunimo reikalų koordinatorius. Pirmenybė teikiama Žemaitijos regiono savivaldybėms ir jeigu lieka vietų, kviečiami svečiai ir iš kitų regionų. Akademija vyksta 3 dienas, su apgyvendinimu, maitinimu ir veiklų užtikrinimu.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Patvirtinus šį sprendimo projektą bus galimybė pasirašyti Sutartį su renginio organizatoriais.

**3. Kodėl būtina priimti sprendimą, kokių pozityvių rezultatų laukiama.** Plungės jaunimo atstovai ir du lydintys asmenys turės galimybę dalyvauti Akademijoje „Kartu mes galime daug!“ ir jos vykdomose įvairiose jaunimui skirtose veiklose, mokymuose, sportiniuose ir kūrybiniuose užsiėmimuose, atstovauti savo rajonui, praplėsti akiratį, įgyti naujų kompetencijų, susirasti naujų draugų ir smagiai tarp bendraamžių praleisti laiką.

Neigiamo poveikio nenumatoma.

**4. Lėšų poreikis ir finansavimo šaltiniai.** Komandos dalyvavimo mokestis – 600 Eur + transporto išlaidos. Dalyvio mokestis ir transporto išlaidos bus apmokamos iš Ugdymo kokybės, sporto ir modernios aplinkos užtikrinimo programos Jaunimo veiklos programos įgyvendinimo (TP) priemonės lėšų.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Patvirtinus šį Savivaldybės tarybos sprendimą bus galimybė 10 Plungės rajono jaunuolių dalyvauti Akademijos renginyje „Kartu mes galim daug!“

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Gautas kvietimas iš Telšių r. savivaldybės, svarstytas Plungės r. savivaldybės Jaunimo reikalų taryboje.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės administracijos jaunimo reikalų koordinatoriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Įtakos neturės* | *Nenumatomas* |
| *Finansams* | *600,00 eurų* | *Nenumatomas* |
| *Socialinei aplinkai* | *Jaunimo socialinių įgūdžių plėtimas, naujų kompetencijų ir žinių įgijimas* | *Nenumatomas* |
| *Viešajam administravimui* | *Įtakos neturės* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įtakos neturės* | *Nenumatomas* |
| *Kitoms sritims, asmenims ar jų grupėms* | *Didinti jaunimo motyvaciją dalyvauti veiklose, dalintis patirtimi ir gilinti savo kompetencijas. Skatinti bendradarbiavimą su kitų savivaldybių jaunimu* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Jaunimo reikalų koordinatorė Jurga Venckuvienė

PRITARTA

Telšių rajono savivaldybės tarybos

2024 m. gegužės 30 d. sprendimu Nr. T1-249

Plungės rajono savivaldybės tarybos

2024 m. liepos 25 d. sprendimu Nr. T1-

**BENDRADARBIAVIMO SUTARTIS**

2024 m. liepos d. Nr. ............

Telšiai

**I. SUTARTIES ŠALYS**

**Telšių rajono savivaldybė** (toliau – organizatorius), įstaigos kodas 111101724, atstovaujama Telšių rajono savivaldybės mero Tomo Katkaus, veikiančio pagal Telšių rajono savivaldybės vardu sudaromų sutarčių pasirašymo tvarkos, patvirtintos Telšių rajono savivaldybės tarybos 2004 m. liepos 9 d. sprendimu Nr. 229 „Dėl Telšių rajono savivaldybės vardu sudaromų sutarčių pasirašymo tvarkos patvirtinimo“, 2.2 punktą, ir

Plungės rajono savivaldybė (toliau – Dalyvaujanti savivaldybė), atstovaujama Savivaldybės mero Audriaus Klišonio, veikiančio pagal Plungės rajono savivaldybės tarybos 2024 m. liepos 25 d. sprendimo Nr. T1- 2 punktą,

toliau kartu vadinami Šalimis, o kiekvienas atskirai – Šalimi, sudarė šią Bendradarbiavimo sutartį (toliau – Sutartis).

**II. SUTARTIES OBJEKTAS**

1. Sutarties objektas – bendradarbiavimas dalyvaujant 2024 m. rugpjūčio 21–23 d. Jaunimo vasaros akademijoje „Kartu mes galim daug!“ (toliau – Akademija), kurią organizuoja Telšių rajono savivaldybė.

**III. ŠALIŲ ĮSIPAREIGOJIMAI**

2. Organizatorius įsipareigoja:

2.1. sutelkti partnerius Akademijai įgyvendinti;

2.2. užtikrinti sėkmingą Akademijos įgyvendinimą;

2.3. apmokėti renginio išlaidas;

2.4. užtikrinti apgyvendinimą ir maitinimą;

2.5. nedelsdamas įspėti apie galimas ar esamas aplinkybes, dėl kurių negalės įvykdyti Sutarties sąlygų.

3. Dalyvaujanti savivaldybėįsipareigoja:

3.1. užtikrinti, kad bus sumokėtas 600,00 (šešių šimtų) eurų jaunimo komandos mokestis į Telšių rajono savivaldybės administracijos (180878299) Luminor Bank AS Nr. LT744010042800488863 sąskaitą, skirtą Akademijos dalinėms išlaidoms padengti, iki 2024 m. liepos 31 d.

3.2. užtikrinti savo narių dalyvavimą Akademijoje. Atsisakius dalyvauti, jaunimo komandos mokestis negrąžinamas.

**IV. ŠALIŲ ATSAKOMYBĖ**

4. Šalys šios Sutarties įsipareigojimus grindžia geranoriškumu, tolerancija, abipuse pagarba bei atsakomybe už prisiimtus įsipareigojimus.

5. Vykdydamos savo įsipareigojimus, Šalys vadovaujasi šios Sutarties nuostatomis bei Lietuvos Respublikos teisės aktais.

6. Šalys įsipareigoja susilaikyti nuo veiksmų, pažeidžiančių šios Sutarties sąlygas, darančių žalą interesams, geram vardui ir tarpusavio bendradarbiavimui:

6.1. šalis, nevykdanti Sutartyje prisiimtų įsipareigojimų ar netinkamai juos vykdanti, privalo atlyginti kitos Šalies, taip pat trečiųjų asmenų dėl to patirtą žalą.

6.2. šaliai nevykdant Sutartyje prisiimtų įsipareigojimų ar netinkamai juos vykdant, kita Šalis turi teisę raštu pareikšti jai pretenziją. Šalis, gavusi pretenziją, privalo per kitos Šalies nustatytą terminą pašalinti nurodytus trūkumus ar imtis kitų priemonių trūkumams pašalinti.

6.3. šalys atleidžiamos nuo atsakomybės už Sutarties nevykdymą ar netinkamą vykdymą, jeigu įrodo, kad tai įvyko dėl atsiradusių nenugalimos jėgos aplinkybių. Atleidimo nuo atsakomybės klausimai, susiję su nenugalimos jėgos atsiradimu, sprendžiami Lietuvos Respublikos teisės aktų nustatyta tvarka.

**V. SUTARTIES GALIOJIMAS, KEITIMAS IR NUTRAUKIMAS**

7. Sutartis gali būti keičiama raštišku Sutarties Šalių susitarimu.

8. Sutartis įsigalioja nuo jos pasirašymo dienos ir įgalioja iki visiško jos sąlygų ir įsipareigojimų įvykdymo, bet ne ilgiau kaip iki 2024 m. rugpjūčio 24 d.

9. Sutartis gali būti nutraukta:

9.1. Šalių susitarimu, pranešus apie tai kitai Šaliai ne vėliau kaip prieš 2 savaites;

9.2. vienos iš Šalių iniciatyva, pranešus kitai Šaliai ne vėliau kaip prieš 2 savaites.

**VI. Kitos sąlygos**

10. Visi iškilę ginčai ar nesutarimai, susiję su šio susitarimo vykdymu, sprendžiami Šalių tarpusavio susitarimu.

11. Šalims nesusitarus, ginčai sprendžiami Lietuvos Respublikos įstatymų nustatyta tvarka.

12. Susitarimo pakeitimai ar papildymai galimi tik raštišku abiejų Šalių susitarimu.

13. Sutartis yra sudaroma dviem egzemplioriais, po vieną kiekvienai Šaliai.

**VII. ŠALIŲ PARAŠAI IR REKVIZITAI**

|  |  |
| --- | --- |
| Telšių rajono savivaldybė  Kodas 111101724  Žemaitės g. 14, Telšiai  Tel. (8 444) 54761  El. paštas info@telsiai.lt  A. s. LT744010042800488863  Luminor bankas  Banko kodas 40100  Telšių rajono savivaldybės meras  Tomas Katkus  \_\_\_\_\_\_\_\_\_\_\_\_\_\_\_\_\_\_\_\_\_\_  (parašas) | Plungės rajono savivaldybė  Kodas 111104268  Vytauto g. 12, LT-90123 Plungė  Tel. 8 448 73 117  El. paštas [savivaldybe@plunge.lt](mailto:savivaldybe@plunge.lt)  A. s. LT434010043000070025  AB Luminor Bank  Banko kodas 40100  Plungės rajono savivaldybės meras  Audrius Klišonis  \_\_\_\_\_\_\_\_\_\_\_\_\_\_\_\_\_\_\_\_\_\_  (parašas) |