**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO ĮGYVENDINTI PROJEKTĄ „PLUNGĖS M. OGINSKIO DVARO ŽIRGYNO PRITAIKYMAS MENŲ SINTEZĖS LABORATORIJAI“ IR PROJEKTO ĮGYVENDINIMO PLANO TEIKIMUI FINANSAVIMUI GAUTI BEI LĖŠŲ SKYRIMUI“**

2024 m. liepos 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 2021–2030 metų plėtros programos valdytojos Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“ veiklos Nr. 7 „Kultūros paveldo aktualizavimas ir įveiklinimas“ poveiklės Nr. 7.1. „Kultūros paveldo aktualizavimas ir įveiklinimas“ projektų finansavimo sąlygų aprašu, patvirtintu Lietuvos Respublikos kultūros ministro 2024 m. balandžio 23 d. įsakymu Nr. ĮV-340 „Dėl kultūros ministro 2022 m. birželio 15 d. įsakymo Nr. ĮV- 560 „Dėl 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“ aprašo patvirtinimo“ pakeitimo“, Plungės rajono savivaldybės taryba n u s p r e n d ž i a:

1. Pritarti biudžetinės įstaigos Žemaičių dailės muziejaus kartu su partneriu projekto „Plungės M. Oginskio dvaro žirgyno pritaikymas menų sintezės laboratorijai“ (toliau – Projektas) įgyvendinimui ir Projekto įgyvendinimo plano teikimui finansavimui gauti pagal pažangos priemonę Nr. 08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“.

2. Nustatyti, kad Projekto partnerio teises, rengiant ir vykdant Projektą, įgyvendins Plungės rajono savivaldybės administracija.

3. Prisidėti prie Projekto įgyvendinimo Savivaldybės lėšomis ne mažiau 36 proc. Projekto vertės visų tinkamų finansuoti Projekto išlaidų bei padengti tinkamas ir netinkamas finansuoti, tačiau Projektui įgyvendinti būtinas išlaidas, kurių nepadengia Projekto finansavimas.

4. Įpareigoti Žemaičių dailės muziejų teikti Projekto įgyvendinimo planą ir kitus susijusius dokumentus, nurodytus kvietime teikti projekto įgyvendinimo planą „7.1. Kultūros paveldo aktualizavimas ir įveiklinimas“ II kvietimas Nr. 06-013-K.

5. Įgalioti Žemaičių dailės muziejaus direktorių pasirašyti visus su Projekto įgyvendinimo plano teikimu bei Projekto įgyvendinimu susijusius dokumentus. Įgaliojimas galioja iki Projekto ataskaitinio laikotarpio pabaigos.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė l. e. Strateginio planavimo ir investicijų skyriaus vedėjo pavaduotojo pareigas Ingrida Stanienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO ĮGYVENDINTI PROJEKTĄ „PLUNGĖS M. OGINSKIO DVARO ŽIRGYNO PRITAIKYMAS MENŲ SINTEZĖS LABORATORIJAI“ IR PROJEKTO ĮGYVENDINIMO PLANO TEIKIMUI FINANSAVIMUI GAUTI BEI LĖŠŲ SKYRIMUI“** |
| 2024 m. liepos 16 d.  Plungė |

1. **Parengto sprendimo projekto tikslai, uždaviniai.** Sprendimo projekto tikslas – gauti Plungės rajono savivaldybės tarybos pritarimą Žemaičių dailės muziejaus rengiamam projektui „Plungės M. Oginskio dvaro žirgyno pritaikymas menų sintezės laboratorijai“ (toliau – Projektas). Projektas planuojamas įgyvendinti pagal kvietimą, kuris parengtas vadovaujantis 2021–2030 metų plėtros programos valdytojos Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“ veiklos Nr. 7 „Kultūros paveldo aktualizavimas ir įveiklinimas“ poveiklės Nr. 7.1. „Kultūros paveldo aktualizavimas ir įveiklinimas“ projektų finansavimo sąlygų aprašu, patvirtintu Lietuvos Respublikos kultūros ministro 2024 m. balandžio 23 d. įsakymu Nr. ĮV-340 „Dėl kultūros ministro 2022 m. birželio 15 d. įsakymo Nr. ĮV- 560 „Dėl 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-06-01 „Tvarių prielaidų ir paskatų aktualizuoti kultūros paveldo vertybes sukūrimas“ aprašo patvirtinimo“ pakeitimo“.
2. **Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektu nebus keičiamas įstatymo nuostatomis įtvirtintas teisinis reguliavimas.
3. **Kodėl būtina priimti sprendimą, kokių pozityvių rezultatų laukiama.**

Plungės M. Oginskio dvaro sodybos žirgyne įgyvendinti ir įgyvendinami Plungės M. Oginskio dvaro sodybos pastato – žirgyno pritaikymo visuomenės kultūros ir rekreacijos reikmėms projektų trys etapai. Pirmų dviejų etapų veiklos baigtos.

I etapu buvo sutvarkyta pagrindinė žirgyno pastato salė bei stogo dalis virš jos. Suremontuotas salės balkonas, iš balkono suprojektuoti du evakuaciniai išėjimai į skirtingas pastato puses. Atlikti sienų bei lubų kapitalinio remonto darbai, modernizuotas apšvietimas, įrengta gaisrinė signalizacija, vaizdo stebėjimo ir apsaugos signalizacija. Įrengtos šildymo ir vėdinimo sistemos, pirmame aukšte, atskiroje patalpoje, įrengtas šilumos punktas.

II etape užbaigti stogo tvarkybos darbai, atlikti pastato kairinės pusės pirmo aukšto tvarkomieji statybos ir paveldosaugos darbai. Įrengti renginių dalyvių (vyrų ir moterų) persirengimo kambariai, tualetai, dušai, valymo inventoriaus patalpa, laiptinė, holas, koridorius.

III etapas šiuo metu vykdomas ir jo metu numatoma sutvarkyti Žirgyno rytinės dalies I aukštą ir rekuperacijos patalpas palėpėje. Taip pat yra pateikta paraiška finansavimui gauti Žirgyno rytinės pusės II aukšto ir palėpės patalpų sutvarkymui, įrengiant kino salę.

Dvaro žirgynui yra paruoštas techninis projektas (toliau – TP), pagal kurį dar, neskaitant aukščiau paminėtų darbų, yra likusios nesutvarkytos patalpos pastato kairėje pusėje II aukšte ir garažas. Būtent šios patalpos pagal teiktiną Projektą būtų tvarkomos ir pritaikomos menų sintezės laboratorijai, kurioje vyktų menininkų kūrybinės-restauravimo dirbtuvės, tarptautiniai meno plenerai ir kita kultūrinė/meninė/edukacinė veikla. Taip pat būtų įsigyjama įranga ir baldai (mobilios pertvaros, ekspozicinė įranga, kabinimo sistemos, priemonės tautodailės dirbtuvėms, priemonės ir įranga eksponatų restauravimui ir konservavimui). Gavus finansavimą ir įgyvendinus visus projektus, būtų galutinai sutvarkytas ir pritaikytas veikloms vykdyti visas M. Oginskio dvaro žirgynas.

1. **Lėšų poreikis ir finansavimo šaltiniai.**

Pagal kvietimą maksimalus paramos intensyvumas – 85 %, bet ne daugiau kaip 750 tūkst. eurų. Nuosavo įnašo dydis yra ne mažiau kaip 15 % visų tinkamų finansuoti projekto išlaidų.

Papildomi balai skiriami, jeigu prie visų tinkamų finansuoti išlaidų prisidedama daugiau nei 15 %:

Iki 1 % – 0 balų;

1–5 % – 10 balų;

6–10 % – 20 balų;

11–20 % – 30 balų;

21 ir daugiau % – 40 balų.

**Norint gauti maksimalų balų skaičių, t. y. 40 balų, prie Projekto reikia prisidėti ne mažiau kaip 15+21=36 %.**

Preliminarūs Projekto paskaičiavimai:

|  |  |
| --- | --- |
|  | Iš viso, Eur |
| Statybos darbai (2022 m. kainomis) (pagal TP) | 793 302,77 |
| Rezervas dėl kainų infliacijos (15 proc.) | 118 995,42 |
| Iš viso statybos darbai: | 912 298,19 |
| Techninė priežiūra (2,5–5 proc.) imama 3,75 proc. | 34 211,18 |
| Projekto vykdymo priežiūra (sutartis iki 2026 m. liepos 21 d.) 0,34 proc. | 3 1013,81 |
| Įranga | 116 330,01 |
| Privalomos matomumo ir informavimo apie ES fondų investicijų veiklas išlaidos | 1 357,09 |
| Netiesioginės išlaidos (7 proc.) | 76 664,72 |
| **Iš viso** | **1 171 875,00** |
| **Finansavimo šaltiniai:** | |
| ES lėšų maksimalus galimas skyrimas | **750 000,00** |
| Savivaldybės prisidėjimas | **421 875,00** |
| Savivaldybės prisidėjimo procentas | **36 proc.** |
|  |  |  |
| **Būtina įranga rodiklių pasiekimui** | **Suma, Eur** |  |
| Mobilios pertvaros | 15 000,00 |  |
| Ekspozicinė įranga | 25 000,00 |  |
| Kabinimo sistemos | 4 000,00 |  |
| Priemonės tautodailės dirbtuvėms (medžio drožyba, dirbinių pynimas iš vytelių, keramika ir. kt.) | 50 000,00 |  |
| Priemonės ir įranga eksponatų restauravimui ir konservavimui | 22330,01 |  |
| Iš viso: | **116 330,01** |  |  |

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės, priėmus šį sprendimą, nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Savivaldybės administracijos ir Žemaičių dailės muziejaus (2024 m. liepos 16 d. raštas Nr. AGB-73).

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui ir Žemaičių dailės muziejui**.**

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos tinkamai įsisavinti skirtas lėšas* | *Nenumatomas* |
| *Finansams* | *Bus sudarytos sąlygos tinkamai įsisavinti skirtas lėšas* | *Nenumatomas* |
| *Socialinei aplinkai* | *Didesnės apimties projektas duos daugiau socialinės naudos, kadangi Plungėje vyks daugiau renginių* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Turės teigiamos įtakos, nes didės Plungės miesto patrauklumas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Teigiamai paveiks regiono plėtrą, nes padidės įgyvendinamų projektų veiklų apimtys, bus pagerinta gyvenimo kokybė ir aplinka* | *Nenumatomas* |
| *Kitoms sritims, asmenims ar jų grupėms* | *Turės teigiamos įtakos Plungės rajono ir miesto gyventojams bei svečiams* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

L. e. Strateginio planavimo ir investicijų skyriaus

vedėjo pavaduotojo pareigas Ingrida Stanienė