**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL NEKILNOJAMOJO TURTO – ŽEMĖS SKLYPO SU PASTATU – ĮSIGIJIMO SAVIVALDYBĖS NUOSAVYBĖN**

2024 m. liepos 25 d. Nr. T1-

Plungė

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2024 m. vasario 8 d. sprendimu Nr. T1-31 „Dėl Plungės rajono savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 7.5 papunkčiu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo“ (su visais aktualiais pakeitimais) ir atsižvelgdama į Plungės rajono savivaldybės tarybos kolegijos posėdžio 2024 m. liepos 18 d. protokolą Nr. TK-72, Plungės rajono savivaldybės taryba n u s p r e n d ž i a:

1. Įsigyti neskelbiamų derybų būdu Plungės rajono savivaldybės nuosavybėn nekilnojamąjį turtą – žemės sklypą (registro Nr. 44/1013939, unikalus Nr. 4400-1455-1205, kadastro Nr. 6854/0010:162 Plungės m. k. v., naudojimo paskirtis – kita, bendras plotas 0,2796 ha) ir pastatą – parapijos namus (registro Nr. 44/1013939, unikalus Nr. 6893-9000-6015, naudojimo paskirtis – religinė, žymėjimas plane 1R2p, statybos metai 1939, kapitalinio remonto – 2019 m., bendras plotas – 1114,84 kv. m), esančius Vytauto g. 29, Plungės m., reikalingą savarankiškajai savivaldybių funkcijai – socialinių paslaugų teikimo užtikrinimas planuojant ir organizuojant socialines paslaugas, kontroliuojant bendrųjų socialinių paslaugų ir socialinės priežiūros kokybę, taip pat socialinių paslaugų įstaigų steigimas ir išlaikymas, – vykdyti.

2. Nustatyti sprendimo 1 punkte nurodyto turto įsigijimo kainą – ne didesnę kaip (duomenys neviešinami), už turtą sumokant per 3 (tris) metus nuo pirkimo–pardavimo sutarties sudarymo dienos.

3. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti turto pirkimo–pardavimo sutartį ir turto perdavimo–priėmimo aktą.

Savivaldybės meras

SUDERINTA:

Savivaldybės meras Audrius Klišonis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Turto skyriaus vedėja Živilė Bieliauskienė

Finansų ir biudžeto skyriaus vedėja Daiva Mažeikienė

Buhalterinės apskaitos skyriaus vedėjo pavaduotoja Lina Galdikienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Turto skyriaus vedėjo pavaduotoja Inga Daublienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL NEKILNOJAMOJO TURTO – ŽEMĖS SKLYPO SU PASTATU – ĮSIGIJIMO SAVIVALDYBĖS NUOSAVYBĖN“** |
| 2024 m. liepos 23 d.  Plungė |

**1. Parengto sprendimo projekto tikslai, uždaviniai.** Įsigyti neskelbiamų derybų būdu Plungės rajono savivaldybės nuosavybėn nekilnojamąjį turtą – žemės sklypą (registro Nr. 44/1013939, unikalus Nr. 4400-1455-1205, kadastro Nr. 6854/0010:162 Plungės m. k. v., naudojimo paskirtis – kita, bendras plotas 0,2796 ha) ir pastatą – parapijos namus (registro Nr. 44/1013939, unikalus Nr. 6893-9000-6015, naudojimo paskirtis – religinė, žymėjimas plane 1R2p, statybos metai 1939, kapitalinio remonto – 2019 m., bendras plotas – 1 114,84 kv. m), esančius Vytauto g. 29, Plungės m., reikalingą savarankiškajai savivaldybių funkcijai – socialinių paslaugų teikimo užtikrinimas planuojant ir organizuojant socialines paslaugas, kontroliuojant bendrųjų socialinių paslaugų ir socialinės priežiūros kokybę, taip pat socialinių paslaugų įstaigų steigimas ir išlaikymas, – vykdyti.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Savivaldybė turtą įgyja pagal sandorius, šiuo atveju pirkimo–pardavimo sandorį.

**3. Kodėl būtina priimti sprendimą, kokių pozityvių rezultatų laukiama.** Plungės rajono savivaldybė dalyvauja projekte „Socialinių paslaugų infrastruktūros ir paslaugų modernizavimas bei plėtra Plungės rajono savivaldybėje“, kurio metu numatomos dvi veikos pastato – parapijos namų, esančio Vytauto g. 29, Plungėje (kuriame įsikūrusi VšĮ Plungės bendruomenės centras), rekonstrukcija ir patalpų pritaikymas, įrengiant:

- intelekto ir (ar) proto negalią turintiems asmenims socialines dirbtuves ir dienos užimtumo centrą, aprūpintais būtiniausia įranga ir baldais. Planuojama, kad paslaugas bus galima teikti 30 asmenų.

- senyvo amžiaus žmonėms dienos užimtumo centrą, aprūpintą būtiniausia įranga ir baldais, kuriame būtų teikiamos socialinės priežiūros (socialinių įgūdžių ugdymo ir palaikymo) paslaugos senyvo amžiaus asmenims. Planuojama, kad paslaugas bus galima teikti 10 asmenų.

Iš viso paslaugas bus galima teikti 40 asmenų. Bendra projekto vertė 1 876 471,00 Eur. Kadangi numatomas Savivaldybės prisidėjimas, racionalu žemės sklypą su pastatu, esančius Vytauto g. 29, Plungės m., įsigyti nuosavybėn ir efektyviai valdyti Savivaldybei priklausantį turtą.

**4. Lėšų poreikis ir finansavimo šaltiniai.** Reikalingos lėšos žemės sklypui su pastatu įsigyti – 489 000,00 Eur ir notarinėms paslaugoms apmokėti. Atsiskaityti už perkamą turtą planuojama per 3 metus.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Sprendimo projektasparengtas atsižvelgiant į Plungės rajono savivaldybės administracijos direktoriaus 2024 m. liepos 23 d. įsakymą Nr. DE-450 „Dėl žemės sklypo su pastatu, esančių Vytauto g. 29, Plungės m., pirkimo ekonominio ir socialinio pagrindimo patvirtinimo“, kuriuo, įvertinus alternatyvas, atsižvelgiant į nekilnojamojo turto buvimo vietą, ir joje įsikūrusią VšĮ Plungės bendruomenės centrą bei planuojamus vykdyti projektus, tikslinga juos pirkti.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Sprendimo projekto lyginamojo varianto nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Turto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Nėra.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Turto apmokėjimui reikės 489 000,00 Eur* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* |  |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vedėjo pavaduotoja Inga Daublienė